**Ceasul de flori**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fericirea ce-o să doară

n-am cuvinte s-o aştept

lângă tine-i primăvară

iarnă e la mine-n piept

N-am cuvinte s-o aştept

numai iluzia-i pierdută

dacă merg pe drumul drept

dragostea-i pe altă rută

Numai iluzie pierdută

lângă tine-i primăvară

deziluzii am şi-o sută

fericirea ce-o să doară

N-am cuvinte s-o aştept

sunt c-o floare mai deştept

Costel Zăgan, CEZEISME II